stanford-oval/wikipedia huggingface dataset:
พระเทพรัตนมุนี (สุรชัย สุรชโย)

| พระเทพรัตนมุนี (สุรชัย สุรชโย) |
| --- | --- |

ชื่ออื่น: เจ้าคุณสุรชัย
ส่วนบุคคล
เกิด: 20 กันยายน พ.ศ. 2507 (60 ปี)
นิกาย: มหานิกาย
การศึกษา: นักธรรมชั้นเอก เปรียญธรรม 7 ประโยค พธ.บ.กิตติมศักดิ์ (สาขาวิชาพุทธศาสตร์)
ตำแหน่งชั้นสูง
ที่อยู่: วัดพระศรีรัตนมหาธาตุวรมหาวิหาร จังหวัดพิษณุโลก
อุปสมบท: 26 เมษายน พ.ศ. 2529
พรรษา: 38
ตำแหน่ง: ที่ปรึกษาเจ้าคณะภาค 5 เจ้าอาวาสวัดพระศรีรัตนมหาธาตุวรมหาวิหาร
พระเทพรัตนมุนี นามเดิม สุรชัย วิชชุกิจมงคล ฉายา สุรชโย (เกิด 20 กันยายน พ.ศ. 2507) เป็นพระราชาคณะชั้นเทพ ปัจจุบันเป็นที่ปรึกษาเจ้าคณะภาค 5 (4 จังหวัด สุโขทัย, พิษณุโลก, อุตรดิตถ์, ตาก) และเจ้าอาวาสวัดพระศรีรัตนมหาธาตุวรมหาวิหาร ตำบลในเมือง อำเภอเมืองพิษณุโลก จังหวัดพิษณุโลก
วุฒิการศึกษา

พ.ศ. 2527 สอบไล่ได้นักธรรมชั้นเอก สำนักเรียนคณะจังหวัดพิษณุโลก สำนักงานแม่กองธรรมสนามหลวง
พ.ศ. 2534 สอบไล่ได้เปรียญธรรม 7 ประโยค สำนักเรียนวัดสระเกศราชวรมหาวิหาร กรุงเทพมหานคร สำนักงานแม่กองบาลีสนามหลวง
สำเร็จการศึกษาระดับชั้นประถมศึกษาปีที่ 6 สถานศึกษา โรงเรียนวัดคูยาง จังหวัดกำแพงเพชร
สำเร็จการศึกษาระดับชั้นมัธยมศึกษาปีที่ 3 สถานศึกษา โรงเรียนวชิรปราการวิทยาคม จังหวัดกำแพงเพชร
งานปกครองบริหารกิจการคณะสงฆ์

พ.ศ. 2541 - พ.ศ. 2566 เป็นผู้ช่วยเจ้าอาวาสวัดสระเกศราชวรมหาวิหาร กรุงเทพมหานคร
พ.ศ. 2553 - พ.ศ. 2558 เป็นรองเจ้าคณะภาค 12
พ.ศ. 2558 - พ.ศ. 2561 เป็นเจ้าคณะภาค 12
พ.ศ. 2561 - พ.ศ. 2565 เป็นผู้รักษาการแทนเจ้าคณะภาค 12 (4 จังหวัด ปราจีนบุรี, นครนายก, ฉะเชิงเทรา, สระแก้ว)
พ.ศ. 2561 - พ.ศ. 2562 เป็นผู้รักษาการแทนเจ้าอาวาสวัดสระเกศ
พ.ศ. 2562 เป็นเจ้าอาวาสวัดสระเกศตามมติมหาเถรสมาคม แต่ยังไม่ได้รับพระบัญชาสมเด็จพระสังฆราชแต่งตั้งอย่างเป็นทางการ     (รายงานสรุปการประชุมมหาเถรสมาคม ครั้งที่26/2562 วันพุธ ที่30 ตุลาคม พ.ศ. 2562)
พ.ศ. 2564 - พ.ศ. 2565 เป็นผู้รักษาการแทนเจ้าอาวาสวัดสระเกศ
พ.ศ. 2564 - พ.ศ. 2565 เป็นผู้รักษาการแทนเจ้าอาวาสวัดโสธรวรารามวรวิหาร จังหวัดฉะเชิงเทรา
พ.ศ. 2565 - พ.ศ. 2566 เป็นที่ปรึกษาเจ้าคณะภาค 12 (4 จังหวัด ปราจีนบุรี, นครนายก, ฉะเชิงเทรา, สระแก้ว)
พ.ศ. 2566 พำนักปฏิบัติศาสนกิจ ณ วัดพระศรีรัตนมหาธาตุวรมหาวิหาร
พ.ศ. 2566 เป็นที่ปรึกษาเจ้าคณะภาค 5 (4 จังหวัด สุโขทัย, พิษณุโลก, อุตรดิตถ์, ตาก) (8 ธันวาคม พ.ศ. 2566)
พ.ศ. 2566 เป็นผู้ช่วยเจ้าอาวาสวัดพระศรีรัตนมหาธาตุวรมหาวิหาร ในหน้าที่ฝ่ายการปกครอง(8 ธันวาคม พ.ศ. 2566)
พ.ศ. 2567 เป็นเจ้าอาวาสวัดพระศรีรัตนมหาธาตุวรมหาวิหาร (การประชุมมหาเถรสมาคม (มส.) ครั้งที่ 5/2567 ลงวันที่20 กุมภาพันธ์ พ.ศ. 2567)
งานด้านการศึกษา

พ.ศ. 2557 เป็นอาจารย์ใหญ่สำนักเรียนวัดสระเกศราชวรมหาวิหาร กรุงเทพมหานคร
พ.ศ. 2562-2565 เป็นเจ้าสำนักเรียนวัดสระเกศราชวรมหาวิหาร กรุงเทพมหานคร
พ.ศ. 2567 เป็นเจ้าสำนักศาสนศึกษาวัดพระศรีรัตนมหาธาตุวรมหาวิหาร จังหวัดพิษณุโลก
รางวัลเกียรติคุณ

พ.ศ. 2534 ได้รับการถวายปริญญาตรีกิตติมศักดิ์เชิดชูเกียรติคุณ พุทธศาสตรบัณฑิตกิตติมศักดิ์ สาขาพุทธศาสตร์ โดยสภามหาวิทยาลัยมหาจุฬาลงกรณราชวิทยาลัย มีมติอนุมัติให้ถวายปริญญาบัตรกิตติมศักดิ์ไว้เพื่อเชิดชูเกียรติคุณ
สมณศักดิ์

พ.ศ. 2534  สอบไล่ได้เปรียญธรรม 7 ประโยค มหาเถรสมาคมได้จัดลำดับชั้นพัดยศสมณศักดิ์ ที่ พระมหาสุรชัย สุรชโย ป.ธ.7
พ.ศ. 2540 ได้รับแต่งตั้งจากสมเด็จพระพุฒาจารย์ (เกี่ยว อุปเสโณ) ให้ดำรงตำแหน่งฐานานุกรมในสมเด็จพระราชาคณะ มีราชทินนามปรากฎตามสัญญาบัตรฐานานุศักดิ์ที่ พระครูปลัดสัมพิพัฒนธุตาจารย์
พ.ศ. 2544 เป็นพระราชาคณะชั้นสามัญเปรียญ ที่ พระปัญญาวชิราภรณ์
พ.ศ. 2549 เป็นพระราชาคณะชั้นราช ที่ พระราชปัญญาโสภณ ตรีปิฎกวราลงกรณ์ มหาคณิสสร บวรสังฆาราม คามวาสี
พ.ศ. 2557 เป็นพระราชาคณะชั้นเทพ ที่ พระเทพรัตนมุนี ศรีศาสนกิจสุนทร ตรีปิฎกวราลงกรณ์ มหาคณิสสร บวรสังฆาราม คามวาสี
พิพิธภัณฑ์ท้องถิ่นวัดคุ้งตะเภา

| --- | --- |
ส่วนหนึ่งของการจัดแสดงนอกอาคาร (Open-air museum) พิพิธภัณฑ์ท้องถิ่นวัดคุ้งตะเภา ดำเนินการโดยวัดและชุมชน
ก่อตั้ง: พ.ศ. 2549
ที่ตั้ง: อาคารอสีติวัสสายุมงคลมหาศาลาการเปรียญ  วัดคุ้งตะเภา หมู่บ้านคุ้งตะเภา  ตำบลคุ้งตะเภา อำเภอเมืองอุตรดิตถ์  จังหวัดอุตรดิตถ์
พิกัดภูมิศาสตร์: 17°39′14″N 100°08′24″E﻿ / ﻿17.653801°N 100.140123°E﻿ / 17.653801; 100.140123
ผู้อำนวยการ: พระสมุห์สมชาย จีรปุญฺโญ  (เจ้าอาวาสวัดคุ้งตะเภา, ประธานหน่วย อปต.ดีเด่น) 
ภัณฑารักษ์: พระมหาเทวประภาส วชิรญาณเมธี  (เลขานุการรองเจ้าคณะอำเภอเมืองอุตรดิตถ์)  นายสมชาย  สำเภาทอง  (ผู้ใหญ่บ้านหมู่ 4 ตำบลคุ้งตะเภา) 
เว็บไซต์: www.watkungtapao.thmy.com
พิพิธภัณฑ์ท้องถิ่นวัดคุ้งตะเภา (อังกฤษ: Wat Kungtapao Local Museum) เป็นแหล่งการเรียนรู้ท้องถิ่นขนาดเล็ก ตั้งอยู่ที่ วัดคุ้งตะเภา หมู่ 4 หมู่บ้านคุ้งตะเภา ตำบลคุ้งตะเภา อำเภอเมืองอุตรดิตถ์ จังหวัดอุตรดิตถ์ จัดแสดงเอกสารโบราณและโบราณวัตถุของวัดและชุมชนหมู่บ้านคุ้งตะเภา บริหารจัดการในรูปแบบกรรมการโดยวัดและชุมชน ในความอุปถัมภ์ของมูลนิธิ 250 ปี วัดคุ้งตะเภา
พิพิธภัณฑ์แห่งนี้ก่อตั้งเมื่อปี พ.ศ. 2549 โดยดำริของพระสมุห์สมชาย จีรปุญฺโญ (แสงสิน) และพระมหาเทวประภาส วชิรญาณเมธี ที่ได้เก็บรวบรวมโบราณวัตถุและศิลปวัตถุของวัด เพื่อเป็นสถานที่จัดแสดงเอกสารโบราณและวัตถุโบราณของวัด และที่ทางวัดได้รับบริจาคจากชาวบ้าน เช่น พระพุทธรูปโบราณ สมุดไทย สมุดข่อย ใบลาน เพื่อให้คนในท้องถิ่นได้ศึกษาขนบวัฒนธรรมวิถีชีวิตความเป็นอยู่ในอดีตของบรรพบุรุษ และเพื่อให้คนในท้องถิ่นได้รับรู้และเกิดความภาคภูมิใจในมรดกและความเป็นมาของชุมชนบ้านคุ้งตะเภาที่มีอายุความเป็นมายาวนานมาตั้งแต่สมัยกรุงศรีอยุธยา
ปัจจุบันพิพิธภัณฑ์ท้องถิ่นวัดคุ้งตะเภา ตั้งอยู่ที่อาคารอสีติวัสสายุมงคลมหาศาลาการเปรียญ ภายในวัดคุ้งตะเภา ใกล้กับจุดตัดสี่แยกคุ้งตะเภา ติดทางหลวงแผ่นดินหมายเลข 11 ทางผ่านสำคัญก่อนขึ้นสู่จังหวัดแพร่   เปิดให้ประชาชนได้เข้าชมทุกวันธรรมสวนะ ตั้งแต่เวลา 8.20 - 17.30 น. โดยไม่เก็บค่าเข้าชม
ประวัติ

พิพิธภัณฑ์ท้องถิ่นวัดคุ้งตะเภา ก่อตั้งขึ้นโดยดำริของพระสมุห์สมชาย จีรปุญฺโญ (แสงสิน) และพระมหาเทวประภาส วชิรญาณเมธี  เนื่องจากท่านสังเกตเห็นโบราณวัตถุและเอกสารโบราณต่าง ๆ ที่ถูกเก็บรักษากระจัดกระจายไว้ตาม สถานที่ต่าง ๆ ภายในวัด โดยเฉพาะอย่างยิ่งเอกสารโบราณ เช่น ใบลาน สมุดไทย สมุดข่อย จำนวนมาก (มากกว่า 100 ผูก/เล่ม) ซึ่งมีทั้งตำรายาแผนโบราณ ตำราบทพระอัยการ จินดามณี และคัมภีร์ทางพระพุทธศาสนา ซึ่งส่วนใหญ่ไม่ได้รับการดูแลอย่างที่ควรจะเป็น ท่านจึงได้ริเริ่มเก็บรวบรวมโบราณวัตถุต่าง ๆ ในวัดมาตั้งแต่ปี พ.ศ. 2539  จนในปี พ.ศ. 2549 จึงสามารถนำเอกสารโบราณต่าง ๆ มาจัดแสดงให้ประชาชนได้ชม โดยใช้พื้นที่ชั้นสองของกุฏิปั้นหยา เป็นอาคารสำหรับจัดแสดง เพื่อที่พระสงฆ์จะได้ดูแลรักษาเอกสารและวัตถุโบราณต่าง ๆ ที่นำมาจัดแสดงได้โดยสะดวก ซึ่งสิ่งของที่นำมาจัดแสดงให้ชมยังมีจำนวนไม่มากนัก (เพียง 4 ตู้จัดแสดง) และเอกสารโบราณและวัตถุโบราณที่สำคัญส่วนใหญ่ยังคงเก็บรักษาไว้โดยมิได้นำมาออกแสดง
เดิมนั้น พิพิธภัณฑ์ท้องถิ่นวัดคุ้งตะเภา เป็นเพียงส่วนพิพิธภัณฑ์จัดแสดงวัตถุโบราณ เพียงแห่งเดียวของตำบลคุ้งตะเภา (พ.ศ. 2554) และเนื่องจากไม่ได้รับงบประมาณสนับสนุนจากทางองค์กรปกครองส่วนท้องถิ่นและภาคราชการ ทำให้ส่วนตู้จัดแสดงสามารถวางสิ่งของจัดแสดงได้น้อย เพราะตู้จัดแสดงมีอย่างจำกัด ในขณะที่โบราณวัตถุและเอกสารโบราณที่สมควรนำออกจัดแสดงที่ท่านเจ้าอาวาสวัดคุ้งตะเภารวบรวมไว้มีจำนวนมาก
ในปี พ.ศ. 2555 วัดคุ้งตะเภาได้จัดสร้างห้องพิพิธภัณฑ์ท้องถิ่นวัดคุ้งตะเภา โดยความร่วมมือระหว่างวัดและชุมชนบ้านคุ้งตะเภา โดยการนำของเจ้าอาวาส คณะสงฆ์วัดคุ้งตะเภา  และนายสมชาย สำเภาทอง ผู้ใหญ่บ้านคุ้งตะเภา  สร้างพื้นที่จัดแสดงบนอาคารศาลาการเปรียญวัดคุ้งตะเภาหลังใหม่ (อาคารอสีติวัสสายุมงคลมหาศาลาการเปรียญ)  และได้ย้ายสถานที่จัดแสดงจากอาคารกุฎิปั้นหยาซึ่งมีขนาดเล็ก มาจัดแสดงบนพื้นที่ใหม่ ซึ่งปัจจุบันมีตู้จัดแสดงรวมมากกว่า 20 ตู้ บนเนื้อที่กว่า 300 ตารางเมตร เต็มพื้นที่อาคารศาลาทิศตะวันออก มีการนำโบราณวัตถุศิลปวัตถุ เอกสารโบราณ และเครื่องมือเครื่องใช้ภูมิปัญญาท้องถิ่นโบราณของคนคุ้งตะเภาในอดีตมาจัดแสดง รวมมากกว่า 500 สิ่งจัดแสดง เป็นพิพิธภัณฑ์ท้องถิ่นที่ดำเนินการโดยวัดและชุมชน ที่มีวัตถุจัดแสดงมากที่สุดแห่งหนึ่งของจังหวัดอุตรดิตถ์
อาคารพิพิธภัณฑ์

อาคารที่ตั้งพิพิธภัณฑ์ อยู่ในพื้นที่ด้านตะวันออกของศาลาประธานวัดคุ้งตะเภา ซึ่งเป็นอาคารทรงโรงเครื่องสับแบบภาคกลางโบราณ ที่มีอายุมากกว่าสองร้อยปี จากประวัติหลักฐานการสถาปนาวัดคุ้งตะเภา กล่าวว่าในสมัยธนบุรี จุลศักราช 1132 ปีขาล โทศก วัดคุ้งตะเภามีศาลาการเปรียญเก่าแก่อยู่หลังหนึ่ง ตั้งอยู่ริมแม่น้ำน่าน ชาวบ้านคุ้งตะเภาได้ย้ายโครงสร้างศาลาดังกล่าว มา ณ ที่ตั้งปัจจุบันในปี พ.ศ. 2472 โดยคงรูปแบบเก่าแต่ครั้งธนบุรีไว้ด้วย
จากรูปแบบภูมิสถาปัตย์ของอาคารหลังนี้ เป็นรูปแบบศาลาโบราณที่มีมาตั้งแต่สมัยอยุธยา มีโครงสร้างคล้ายกับศาลาการเปรียญวัดใหญ่ท่าเสาที่ได้รับการขึ้นทะเบียนเป็นโบราณสถานสำคัญของชาติ โดยความเก่าแก่ของโครงสร้างและรูปแบบศาลาลักษณะนี้ อาจารย์พิเศษ เจียจันทร์พงษ์ ผู้เชี่ยวชาญพิเศษประจำกรมศิลปากรกล่าวว่า เป็นรูปแบบโครงอาคารศาลาการเปรียญที่มีความเก่าแก่มาตั้งแต่สมัยอยุธยา
ศาลาการเปรียญหลังนี้ได้รับการบูรณะในปี พ.ศ. 2549 และส่วนจัดแสดงอาคารหอพิพิธภัณฑ์ท้องถิ่นวัดคุ้งตะเภาแล้วเสร็จในปี พ.ศ. 2554 มีพื้นที่กว่า 300 ตารางเมตร มีโบราณวัตถุ-ศิลปวัตถุ จัดแสดงจำนวนกว่า 1,000 สิ่งจัดแสดง โดยจัดทิศทางการเข้าชมตามความเหมาะสมของพื้นที่อาคาร
ปัจจุบันพิพิธภัณฑ์ท้องถิ่นวัดคุ้งตะเภา  แบ่งพื้นที่ห้องจัดแสดงออกเป็นสามส่วนคือ ส่วนจัดแสดงประวัติความเป็นมาของชุมชนและวัดคุ้งตะเภา ส่วนจัดแสดงเอกสารโบราณ และส่วนจัดแสดงโบราณวัตถุและเครื่องมือเครื่องใช้ภูมิปัญญาโบราณของท้องถิ่น นอกจากนี้ ภายในพิพิธภัณฑ์ท้องถิ่นวัดคุ้งตะเภา  ยังมีห้องสมุดทางพระพุทธศาสนา ซึ่งมีพระไตรปิฎก อรรถกถา ตำรา  และหนังสือทางพระพุทธศาสนา รวมทั้งหนังสือวิชาการและงานวิจัยทางด้านประวัติศาสตร์ ประเพณี และวัฒนธรรมท้องถิ่น รวมมากกว่า 3,000 เล่ม
การจัดแสดงในพิพิธภัณฑ์

วัตถุที่จัดแสดงในพิพิธภัณฑ์ท้องถิ่นวัดคุ้งตะเภาส่วนใหญ่ ได้มาจากชาวบ้านคุ้งตะเภาทุกคนผู้มีจิตศรัทธา ที่ตั้งใจอุทิศให้เป็นประโยชน์แก่สาธารณชน เป็นสาธารณสมบัติของชุมชน โดยมีวัดคุ้งตะเภาเป็นผู้ดูแล ในรูปแบบของกรรมการ
วัตถุจัดแสดงทั้งหมด เริ่มดำเนินการจัดหา รวบรวม จากทั้งภายในวัดคุ้งตะเภา และจากการรับบริจาคของคนในชุมชนคุ้งตะเภา ตั้งแต่ปี พ.ศ. 2549 จัดแสดงครั้งแรกในอาคารปั้นหยาสองชั้นจนถึงปี พ.ศ. 2554 ต่อมาวัตถุจัดแสดงมีจำนวนมาก จึงได้หาทุนจัดสร้างอาคารพิพิธภัณฑ์จากศรัทธาในชุมชน และย้ายมาจัดแสดงในอาคารพิพิธภัณฑ์ท้องถิ่นวัดคุ้งตะเภา (อาคารเฉลิมพระเกียรติอสีติวัสสายุมงคล) จนถึงปัจจุบัน
วัตถุจัดแสดงส่วนใหญ่ในพิพิธภัณฑ์จึงเป็นเครื่องมือเครื่องใช้ที่มีความผูกพันกับวิถีชีวิต ความเชื่อ และภูมิปัญญาท้องถิ่นคนคุ้งตะเภาในอดีตช่วงร้อยกว่าปีก่อน และจากหลักฐานเอกสารโบราณที่ประกอบไปด้วยทั้งอักษรไทย (สมัยอยุธยา-ต้นรัตนโกสินทร์) และอักษรตัวเมืองบางส่วน (อักษรธรรมลานนา) รวมทั้งเสาหงส์โบราณ (คติมอญ) ทำให้ทราบว่าหมู่บ้านคุ้งตะเภาในอดีตเป็นชุมชนพหุวัฒนธรรมเก่าแก่ ที่มีการปะทะสังสรรค์ทางวัฒนธรรมมาตั้งแต่โบราณกาล เป็นหมู่บ้านพหุวัฒนธรรมที่ควรค่าแก่การศึกษาสำหรับผู้สนใจ โดยเฉพาะวัตถุที่จัดแสดงบางชิ้นมีความเก่าแก่มาตั้งแต่สมัยก่อนประวัติศาสตร์ ซึ่งค้นพบในบริเวณที่ตั้งหมู่บ้านคุ้งตะเภา แม้จะไม่ได้มาจากการขุดค้นทางโบราณคดี แต่เชื่อได้ว่า หมู่บ้านคุ้งตะเภา เป็นถิ่นฐานที่มีผู้คนอยู่อาศัยมาตั้งแต่สมัยก่อนประวัติศาสตร์ หรือกว่า 2,000 - 3,000 ปีมาแล้ว
การจัดแสดงในพิพิธภัณฑ์ > ประเภทกลุ่มการจัดแสดง

พิพิธภัณฑ์ท้องถิ่นวัดคุ้งตะเภา มีลักษณะเป็นอาคารโถงสองชั้น หลังคาทรงไทย ภายในอาคารจัดแสดงข้าวของเครื่องใช้ต่าง ๆ ไว้ตามมุมต่าง ๆ และที่ตู้จัดแสดง กว่า 20 ตู้ จำแนกเป็นกลุ่มได้ 13 กลุ่ม คือ
กลุ่มเอกสารโบราณ ประกอบด้วย สมุดไทย ใบลาน วรรณคดีไทย และวรรณคดีคัมภีร์ทางพระพุทธศาสนา ตำราแพทย์แผนไทย สมุนไพร บทพระอัยการลักษณะต่าง ๆ กฎหมายตราสามดวง สมุดฝรั่งสมัยรัชกาลที่ 4-5 ความเก่าแก่ของเอกสารโบราณมีความเก่าแก่ที่สุดตั้งแต่สมัยอยุธยาตอนต้น จนถึงสมัยรัตนโกสินทร์
กลุ่มพระพุทธรูปและเครื่องใช้ทางศาสนา เช่น พระพุทธรูปโบราณสมัยเชียงแสน-สุโขทัย อายุกว่า 800 ปี, ยอดพระเกศสัมฤทธิ์, ฉัตรเก่า, แผงพระไม้แกะสลัก, พระพุทธรูปทรงเครื่องสมัยรัตนโกสินทร์, พระพุทธรูปแกะสลัก, หงส์ยอดเสาโบราณ, ตาลปัตร พัดยศ และธรรมาสน์ไม้ฝีมือช่างพื้นบ้าน เป็นต้น
กลุ่มเครื่องมือในการทำนา เช่น ระหัดวิดน้ำ, คันไถและคราดที่ทำด้วยไม้และโลหะ, คานและแอกไม้ประกอบคันไถ, เครื่องสีฝัดข้าว, ขอฉาย, สากตำข้าว, ครกตำข้าวทำจากไม้ และเครื่องสีข้าวแบบแรงมือและคันโยก เป็นต้น
กลุ่มยานพาหนะ เช่น เกวียนเทียมวัวและควาย, เรือสำเภาจำลอง, ใบพายเรือ และจักรยานโบราณ เป็นต้น
กลุ่มเครื่องมือช่าง เช่น เลื่อยสั้น-ยาว, มีดพร้า-ปลอกมีด, สว่านมือ, กบมือไสไม้ และขวานโยน เป็นต้น
กลุ่มเครื่องมือในการจับสัตว์ เช่น ลอบ, สุ่ม, ข้อง, ไซ, เบ็ด, ฉมวกเหล็ก-ไม้, เครื่องดักสัตว์ที่ทำจากไม้ เป็นต้น
กลุ่มเครื่องมือในงานเกษตรกรรมและเหล็ก  เช่น เครื่องปั่นด้าย, เครื่องบีบเมล็ดข้าวโพด, อุปกรณ์ตากยาสูบ, สูบลม, หลอดสูบน้ำดับเพลิงโบราณ และเครื่องมือช่างตีเหล็กโบราณ เป็นต้น
กลุ่มของใช้ในครัวเรือน เช่น กระด้ง, โม่, สาแหรก, ถังไม้, หม้อ-ไหดินเผา, เตารีด, คนโท, ตะกร้าหวาย, ปิ่นโต, ชุดสำรับ กับข้าวทำจากแก้ว, ถาดกระเบื้อง-สังกะสี, ถ้วยชาม, ตะเกียงโบราณ, เครื่องบดยาทำจากไม้-หิน, กระเบื้องหลังคาดินเผา, หีบเหล็ก, คานหาบ, กระบุง และกระจาด เป็นต้น
กลุ่มเครื่องใช้ที่ทำจากโลหะทองเหลืองและเงิน เช่น ชุดเชี่ยนหมากโบราณ, กล้องยาสูบ, ขัน, ทัพพี, พาน, ผอบ และตลับ เป็นต้น
กลุ่มเครื่องใช้ที่ทำจากเครื่องลายครามและเครื่องเบญจรงค์ เช่น โถ, ถ้วย, หม้อใส่ข้าว, ช้อน, ผอบ และพานเบญจรงค์โบราณ เป็นต้น
กลุ่มอาวุธ เช่น มีด, ดาบ, มีดสั้น, ดาบเหล็กน้ำพี้, ก้อนสินแร่เหล็กน้ำพี้ขนาดใหญ่ และดาบเหล็กลอง เป็นต้น
กลุ่มพระเครื่อง เหรียญกษาปณ์ และเงินโบราณ เช่น เงินพดด้วงโบราณ, สตางค์รู, เหรียญเงินรัชกาลที่ 5, ธนบัตร เหรียญกษาปณ์เก่า รวมทั้งพระเครื่องทั้งที่ทำจากดิน และที่ทำจากเหรียญโลหะ จำนวนมาก เป็นต้น
กลุ่มวัตถุสมัยก่อนประวัติศาสตร์ เช่น กลองมโหระทึกสำริด รูปแบบสมัยก่อนประวัติศาสตร์ในกลุ่มวัฒนธรรมดองซอน (Dongson Culture), ขวานหินขัดสมัยก่อนประวัติศาสตร์ และเศษเครื่องใช้ทำจากดินเผา เป็นต้น
ส่วนจัดแสดงเครื่องใช้ภูมิปัญญาท้องถิ่น
ส่วนหนึ่งภายในอาคารจัดแสดง
สมุดไทยโบราณ (อักษรไทย) ที่นำมาจัดแสดง
การดำเนินการ

ปัจจุบัน พิพิธภัณฑ์ท้องถิ่นวัดคุ้งตะเภา ดำเนินการในรูปแบบคณะกรรมการ ซึ่งมาจากผู้บริจาคโบราณวัตถุ และศิลปวัตถุ ให้กับทางพิพิธภัณฑ์นับร้อยคน เพื่อเน้นกระบวนการมีส่วนร่วม และการสานเสวนาเพื่อการพัฒนาพิพิธภัณฑ์ท้องถิ่นอย่างสร้างสรรค์ โดยมาจากการแต่งตั้งของเจ้าอาวาสวัดคุ้งตะเภา ตามคำสั่งเจ้าอาวาสวัดคุ้งตะเภา ที่ 2/2555 เรื่อง จัดตั้งพิพิธภัณฑ์วัดคุ้งตะเภา ภายใต้คำขวัญ "พิพิธภัณฑ์ของชุมชน โดยชุมชน และเพื่อชุมชน" และวัตถุประสงค์การจัดตั้งพิพิธภัณฑ์ท้องถิ่นวัดคุ้งตะเภา ทั้ง 4 ข้อ ดังนี้
ส่งเสริม สนับสนุนการศึกษาค้นคว้า ประวัติความเป็นมาของชุมชนท้องถิ่น ศิลปวัตถุ โบราณวัตถุ เครื่องมือ เครื่องใช้ในการดำเนินวิถีชีวิตของบรรพบุรุษหรือบุคคลสำคัญของชุมชนท้องถิ่นบ้านวัดคุ้งตะเภา
จัดหาอาคารสถานที่สำหรับจัดเป็นพิพิธภัณฑ์ท้องถิ่นวัดคุ้งตะเภา รวมทั้งการออกแบบอาคารสถานที่ให้มีความเหมาะสมกับเนื้อหา ศิลปวัตถุที่จะจัดแสดง และเหมาะสมกับสภาพพื้นที่ตามความต้องการของชุมชนหรือท้องถิ่น
จัดเตรียมข้อมูล รวบรวมศิลปวัตถุ โบราณวัตถุประเภทต่าง ๆ เพื่อการจัดแสดงผลงานภายในพิพิธภัณฑ์ท้องถิ่นวัดคุ้งตะเภา
บำรุงรักษาพิพิธภัณฑ์ท้องถิ่นวัดคุ้งตะเภาให้มีสภาพที่สมบูรณ์ดีพร้อมอยู่เสมอ เพื่อเปิดให้ประชาชนและผู้สนใจเข้าเยี่ยมศึกษาค้นคว้าหาความรู้
ปัจจุบันพิพิธภัณฑ์ท้องถิ่นวัดคุ้งตะเภา ดำเนินการโดยใช้งบประมาณทั้งหมดจากศรัทธาของพระสงฆ์และประชาชนในชุมชน
เกียรติคุณและรางวัลที่ได้รับ

จากการลงพื้นที่สำรวจและประเมินพิพิธภัณฑ์ต้นแบบการเรียนรู้ ของคณะกรรมการจากสถาบันพิพิธภัณฑ์การเรียนรู้แห่งชาติ (สพร.) พบว่าพิพิธภัณฑ์ท้องถิ่นวัดคุ้งตะเภา มีแนวคิดการจัดพื้นที่เป็นพิพิธภัณฑ์เปิด ที่สอดคล้องสัมพันธ์กับวิถีความเชื่อของชุมชน และมีแผนการพัฒนาอย่างต่อเนื่อง ทำให้พิพิธภัณฑ์ท้องถิ่นวัดคุ้งตะเภา ได้รับคัดเลือก เป็น 1 ใน 4 พิพิธภัณฑ์ จากทั่วประเทศ ให้ได้รับรางวัล "พิพิธภัณฑ์ต้นแบบการเรียนรู้" (ประเภทวัดและชุมชน) จากสถาบันพิพิธภัณฑ์การเรียนรู้แห่งชาติ (สพร.) ในปี พ.ศ. 2557
|  | นามรางวัลที่พิพิธภัณฑ์ท้องถิ่นวัดคุ้งตะเภาได้รับ | องค์กรที่มอบรางวัล | ผู้มอบรางวัล | ปีที่ได้รับ | อ้างอิง |
| --- | --- | --- | --- | --- | --- |
|  | - รางวัล วัฒนคุณาธร ผู้ทำคุณประโยชน์ต่อกระทรวงวัฒนธรรม ด้านองค์กรเฝ้าระวังทางวัฒนธรรม ๑ ใน ๒ แห่ง ระดับประเทศ | สำนักเฝ้าระวังทางวัฒนธรรม กระทรวงวัฒนธรรม | นายวีระ โรจน์พจนรัตน์ รัฐมนตรีว่าการกระทรวงวัฒนธรรม | พ.ศ. 2558 |  |
|  | - รางวัลเกียรติยศ "พิพิธภัณฑ์ต้นแบบการเรียนรู้" ประเภทวัดและชุมชน | สถาบันพิพิธภัณฑ์การเรียนรู้แห่งชาติ (NDMI) | ดร.ราเมศ พรหมเย็น ผู้อำนวยการสถาบันพิพิธภัณฑ์การเรียนรู้แห่งชาติ (สพร.) | พ.ศ. 2557 |  |
การเข้าชม

ปัจจุบันพิพิธภัณฑ์ท้องถิ่นวัดคุ้งตะเภา เปิดให้เข้าชมทุกวันธรรมสวนะ ตั้งแต่เวลา 06.30 - 16.00 น. โดยไม่เก็บค่าเข้าชม
สำหรับผู้ที่สนใจชมพิพิธภัณฑ์ท้องถิ่นวัดคุ้งตะเภานอกจากวันและเวลาที่กำหนดไว้ สามารถติดต่อพระภิกษุผู้ดูแลอาคารเพื่อขอเข้าชมได้ โดยควรแจ้งให้ทราบล่วงหน้า
ดูเพิ่ม

วัดคุ้งตะเภา (ที่ตั้งพิพิธภัณฑ์ท้องถิ่นวัดคุ้งตะเภา)
แหล่งข้อมูลอื่น

ศูนย์มานุษยวิทยาสิรินธร (องค์การมหาชน)  : พิพิธภัณฑ์ท้องถิ่นวัดคุ้งตะเภา เก็บถาวร 2014-08-19 ที่ เวย์แบ็กแมชชีน
เว็บไซต์พิพิธภัณฑ์ท้องถิ่นวัดคุ้งตะเภา เก็บถาวร 2015-10-05 ที่ เวย์แบ็กแมชชีน
แผนที่และภาพถ่ายทางอากาศของ พิพิธภัณฑ์ท้องถิ่นวัดคุ้งตะเภา
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
17°39′14″N 100°08′24″E﻿ / ﻿17.653801°N 100.140123°E﻿ / 17.653801; 100.140123
| ด ค กสถานที่สำคัญในหมู่บ้านคุ้งตะเภา ตำบลคุ้งตะเภา อำเภอเมืองอุตรดิตถ์ |
| --- | --- | --- |
| หมู่บ้านคุ้งตะเภา • วัดคุ้งตะเภา • โรงเรียนบ้านคุ้งตะเภา  • สำนักศาสนศึกษาวัดคุ้งตะเภา • พิพิธภัณฑ์พื้นบ้านวัดคุ้งตะเภา • สวนพฤกษศาสตร์สมุนไพรวัดคุ้งตะเภา  • สวนสาธารณะหาดริมน้ำน่านบ้านคุ้งตะเภา • บึงทุ่งกะโล่ • สถานีอนามัยตำบลคุ้งตะเภา • กลุ่มเกษตรกรทำนาคุ้งตะเภา  • มหาวิทยาลัยราชภัฏอุตรดิตถ์ วิทยาเขตบึงกะโล่ | หมู่บ้านคุ้งตะเภา • วัดคุ้งตะเภา • โรงเรียนบ้านคุ้งตะเภา  • สำนักศาสนศึกษาวัดคุ้งตะเภา • พิพิธภัณฑ์พื้นบ้านวัดคุ้งตะเภา • สวนพฤกษศาสตร์สมุนไพรวัดคุ้งตะเภา  • สวนสาธารณะหาดริมน้ำน่านบ้านคุ้งตะเภา • บึงทุ่งกะโล่ • สถานีอนามัยตำบลคุ้งตะเภา • กลุ่มเกษตรกรทำนาคุ้งตะเภา  • มหาวิทยาลัยราชภัฏอุตรดิตถ์ วิทยาเขตบึงกะโล่ |  |
| ด ค กหน่วยการปกครองและสถานที่สำคัญในตำบลคุ้งตะเภา |
| --- | --- | --- |
| หมู่บ้าน |  หมู่บ้านป่ากล้วย (หมู่ 1-2)  หมู่บ้านป่าขนุน(หมู่ 3)  หมู่บ้านคุ้งตะเภา (หมู่ 4)  หมู่บ้านหัวหาด (หมู่ 5)  หมู่บ้านหาดเสือเต้น (หมู่ 6,8)  หมู่บ้านบ่อพระ (หมู่ 7)  |  |
| ศาสนสถาน |  วัดคุ้งตะเภา  วัดใหม่เจริญธรรม  วัดป่ากล้วย  วัดป่าสักเรไร  วัดหาดเสือเต้น  วัดหนองปล้อง  วัดบ่อพระ  |  |
| สถานศึกษา |  โรงเรียนบ้านคุ้งตะเภา  โรงเรียนบ้านหัวหาด  โรงเรียนบ้านบ่อพระ  โรงเรียนป่าขนุนเจริญวิทยา (ประถมและมัธยมต้น)  โรงเรียนบ้านหาดเสือเต้น (ประถมและมัธยมต้น)  สำนักศาสนศึกษาวัดคุ้งตะเภา (สำนักเรียนของคณะสงฆ์)  |  |
| การท่องเที่ยว |  อนุสาวรีย์คู่บารมีกู้แผ่นดิน (หมู่บ้านคุ้งตะเภา)  สวนสาธารณะหาดริมน้ำน่านหมู่บ้านคุ้งตะเภา (หมู่บ้านคุ้งตะเภา)  พิพิธภัณฑ์พื้นบ้านวัดคุ้งตะเภา (วัดคุ้งตะเภา)  หลวงพ่อสุวรรณเภตรา (วัดคุ้งตะเภา)  หลวงพ่อสุโขสัมฤทธิ์ (วัดคุ้งตะเภา)  สวนพฤกษศาสตร์สมุนไพรวัดคุ้งตะเภา (วัดคุ้งตะเภา)  ต้นบุนนาควัดคุ้งตะเภา (วัดคุ้งตะเภา)  บึงทุ่งกะโล่ (เขตหมู่บ้านคุ้งตะเภา)  |  |
ส่วนจัดแสดงครื่องมือเครื่องใช้ภูมิปัญญาท้องถิ่น ภายในพิพิธภัณฑ์ท้องถิ่นวัดคุ้งตะเภา
วัตถุจัดแสดงบางส่วนในพิพิธภัณฑ์ได้รับบริจาคมาจากชุมชนคุ้งตะเภา เพื่ออนุรักษ์มรดกภูมิปัญญาท้องถิ่นไว้ให้ชนรุ่นหลังได้ศึกษา
หอจัดแสดงพิพิธภัณฑ์ท้องถิ่นวัดคุ้งตะเภา บนอาคารอสีติวัสสายุมงคลมหาศาลาการเปรียญ มุขทิศตะวันออก
พิพิธภัณฑ์ท้องถิ่นวัดคุ้งตะเภา มีการจัดการและดำเนินกิจกรรมต่าง ๆ ในรูปแบบของคณะกรรมการ ทั้งบ้าน วัด และโรงเรียน
ยอดเสาหงษ์โบราณอายุสองร้อยกว่าปี ที่นำมาจัดแสดงในพิพิธภัณฑ์
กลองมโหระทึกสำริด รูปแบบสมัยก่อนประวัติศาสตร์ในกลุ่มวัฒนธรรมดองซอน (Dongson Culture) ที่จัดแสดงในพิพิธภัณฑ์ท้องถิ่นวัดคุ้งตะเภา
ส่วนหนึ่งในพื้นที่จัดแสดงพิพิธภัณฑ์ท้องถิ่นวัดคุ้งตะเภา
ส่วนจัดแสดงพิพิธภัณฑ์ท้องถิ่นวัดคุ้งตะเภาในปัจจุบัน
ส่วนจัดแสดงเครื่องมือเครื่องใช้ภูมิปัญญาท้องถิ่น
พิพิธภัณฑ์ท้องถิ่นวัดคุ้งตะเภา ดำเนินการโดยใช้งบประมาณทั้งหมดจากศรัทธาของพระสงฆ์และประชาชนในชุมชน
หน้าหลัก
ป้ายบอกทาง

ศาลาประชาคม – กระดานข่าว โครงการ ทรัพยากรและกิจกรรมซึ่งครอบคลุมวิกิพีเดียอย่างกว้างขวาง
แผนกช่วยเหลือ – ถามข้อสงสัยเกี่ยวกับการใช้งานวิกิพีเดีย
ปุจฉา-วิสัชนา – ถามข้อสงสัยทั่วไปที่คุณอยากรู้
ข่าวไซต์ – ประกาศ อัปเดต บทความและข้อมูลข่าวเกี่ยวกับวิกิพีเดียและมูลนิธิวิกิมีเดีย
สภากาแฟ – สำหรับอภิปรายเกี่ยวกับวิกิพีเดีย รวมถึงรายงานปัญหาเทคนิคและเสนอนโยบาย
Local Embassy – For Wikipedia-related discussion in languages other than Thai.
สร้างบทความใหม่ – บทช่วยสอนสำหรับเตรียมพร้อมสร้างบทความแรกของคุณ
ภาษาอื่น

นอกจากภาษาไทยแล้ว วิกิพีเดียยังมีรุ่นภาษาอื่นอีกทั้งหมด 324 ภาษา โดยวิกิพีเดียขนาดใหญ่แสดงรายการด้านล่างนี้
1,000,000+ บทความ
1,000,000+ บทความ
English (อังกฤษ)
Sinugboanong Binisaya (เซบู)
Svenska (สวีเดน)
Deutsch (เยอรมัน)
Français (ฝรั่งเศส)
Nederlands (ดัตช์)
Русский (รัสเซีย)
Italiano (อิตาลี)
Español (สเปน)
Polski (โปแลนด์)
Winaray (วาไร-วาไร)
Tiếng Việt (เวียดนาม)
日本語 (ญี่ปุ่น)
中文 (จีน)
العربية (อาหรับ)
Português (โปรตุเกส)
Українська (ยูเครน)
250,000+ บทความ
250,000+ บทความ
فارسی (เปอร์เซีย)
Català (กาตาลา)
Српски / Srpski (เซอร์เบีย)
Norsk (bokmål) (นอร์เวย์)
Bahasa Indonesia (อินโดนีเซีย)
한국어 (เกาหลี)
Suomi (ฟินแลนด์)
Magyar (ฮังการี)
Čeština (เช็ก)
Srpskohrvatski / српскохрватски (บอสเนีย-โครเอเชีย-มอนเตเนโกร-เซอร์เบีย)
Română (โรมาเนีย)
Bân-lâm-gú (หมิ่นใต้)
Euskara (บาสก์)
Türkçe (ตุรกี)
مصرى (Maṣri) (อาหรับอียิปต์)
Bahasa Melayu (มลายู)
Esperanto (เอสเปรันโต)
Հայերեն (อาร์มีเนีย)
עברית (ฮีบรู)
Български (บัลแกเรีย)
Dansk (เดนมาร์ก)
Нохчийн (เชเชน)
100,000+ บทความ
100,000+ บทความ
تۆرکجه (อาเซอร์ไบจานใต้)
Slovenčina (สโลวัก)
Қазақша (คาซัค)
Minangkabau (มีนังกาเบา)
Hrvatski (โครเอเชีย)
Eesti (เอสโตเนีย)
Lietuvių (ลิทัวเนีย)
Беларуская (เบลารุส)
Ελληνικά (กรีก)
Slovenščina (สโลวีเนีย)
Gallego (กาลิเซีย)
Simple English (อังกฤษอย่างง่าย)
Azərbaycanca (อาเซอร์ไบจาน)
اردو (อูรดู)
Norsk nynorsk (นีนอสก์)
हिन्दी (ฮินดี)
ქართული (จอร์เจีย)
O‘zbek (อุซเบก)
Latina (ละติน)
Cymraeg (เวลส์)
தமிழ்  (ทมิฬ)
Volapük (โวลาปุก)
Asturianu (อัสตูเรียส)
Македонски (มาซิโดเนีย)
Latviešu (ลัตเวีย)
Тоҷикӣ (ทาจิก)
วิกิพีเดียดำเนินการโดยมูลนิธิวิกิมีเดีย องค์กรไม่แสวงผลกำไร ผู้ดำเนินการอีกหลายโครงการ:
| 0 | 1 | 2 | 3 | 4 | 5 |
| --- | --- | --- | --- | --- | --- |
| คอมมอนส์ | คอมมอนส์ คลังสื่อเสรี | มีเดียวิกิ | มีเดียวิกิ การพัฒนาซอฟต์แวร์วิกิ | เมทาวิกิ | เมทาวิกิ ศูนย์ประสานงานโครงการวิกิมีเดีย |
| วิกิตำรา | วิกิตำรา ตำราและคู่มือเสรี | วิกิสนเทศ | วิกิสนเทศ ฐานความรู้เสรี | วิกิคำคม | วิกิคำคม แหล่งรวบรวมคำพูดเสรี |
| วิกิซอร์ซ | วิกิซอร์ซ เอกสารต้นฉบับเสรี | วิกิสปีชีส์ | วิกิสปีชีส์ สารบบอนุกรมวิธานเสรี | วิกิพจนานุกรม | วิกิพจนานุกรม พจนานุกรมและอรรถาภิธานเสรี |
| วิกิท่องเที่ยว | วิกิท่องเที่ยว คู่มือท่องเที่ยวเสรี |  |  |  |  |
พระสิตาตปัตรา

| 0 | 1 | 2 | 3 | 4 |
| --- | --- | --- | --- | --- |
| พระแม่ศิตาตปัตร  (  พระโพธิสัตว์สตรีแห่งฉัตรขาว ) | พระแม่ศิตาตปัตร  (  พระโพธิสัตว์สตรีแห่งฉัตรขาว ) |  |  |  |

เทวรูปพระแม่ศิตาตปัตร พันเศียรพันกร ณ เลห์ ลาดักทิเบตน้อย។

| ศาสนา | พุทธนิกายวัชรยาน ตันตระ ศาสนาพุทธแบบทิเบต |  |  |  |
| ส่วนที่เกี่ยวข้อง | ฉัตร เทพนารี พระกำพูฉัตร ทศชาติชาดก ธรรมบาล เทวดา (ศาสนาพุทธ) |  |  |  |
| ภาษาอังกฤษ | Sitatapatra |  |  |  |
| ภาษาจีน | 白傘蓋佛頂 |  |  |  |
|  ภาษาทมิฬ | சீதாதபத்திரை |  |  |  |
| ความหมาย  | พระโพธิสัตว์สตรีแห่งฉัตรขาว |  |  |  |
พระแม่ศิตาตปัตร (อังกฤษ: Sitatapatra; สันสกฤต: सितातपतत्रा) คือ พระโพธิสัตว์เทพนารีในศาสนาพุทธนิกายมหายาน วัชรยาน ตันตระ โดยในคติศาสนาพุทธนิกายมหายาน และวัชรยาน พระนางคือพลังของฉัตรที่คอยปกป้องคุ้มภัยและเป็นพระโพธิสัตว์ธรรมบาลผู้รักษาพระศาสนา ในทางบุคลาธิษฐานพระนางคือเทวีที่มาจากศูรางคมธารณีสูตร (ศูรางคมมนตร์)
กนก รัตน์วงศ์สกุล

| กนก รัตน์วงศ์สกุล |
| --- | --- |
ชื่อเกิด: กนก รัตน์วงศ์สกุล
เกิด: 4 พฤศจิกายน พ.ศ. 2506 (61 ปี) เขตป้อมปราบศัตรูพ่าย จังหวัดพระนคร ประเทศไทย
คู่สมรส: ลักขณา รัตน์วงศ์สกุล (สมรส 2000)
อาชีพ: ผู้ประกาศข่าว
ผลงานเด่น: ลายกนก ยกสยาม  คม ชัด ลึก เช้าข่าวเข้ม เล่าข่าวข้น
สังกัด: เจเคเอ็น 18 (ท็อปนิวส์)
กนก รัตน์วงศ์สกุล เป็นผู้ช่วยกรรมการผู้จัดการ บริษัท กาแล็กซี่ มัลติมีเดีย คอร์ปอเรชั่น จำกัด มีชื่อเสียงจากการเป็นผู้ประกาศข่าว ทางสถานีโทรทัศน์หลายแห่ง ตั้งแต่เอ็นบีที 2 เอชดี, ช่อง 7HD, ช่อง 9 เอ็มคอต เอชดี, เนชั่นทีวี, ททบ.5 เอชดี จนถึงช่องท็อปนิวส์ และ เจเคเอ็น 18 ในปัจจุบัน
ประวัติ

เกิดเมื่อวันที่ 4 พฤศจิกายน พ.ศ. 2506 (นามสกุลเดิม แซ่ตั้ง) ในครอบครัวคนไทยเชื้อสายจีน ฐานะยากจนมาก ที่ย่านยศเส หลังวัดเทพศิรินทร์ เรียนชั้นประถมต้นที่โรงเรียนสตรีศรีบำรุง อยู่เชิงสะพานกษัตริย์ศึก ย้ายมาเรียน ป.3 ที่โรงเรียนวัดพระพิเรนทร์ ย่านวรจักร ในปี พ.ศ. 2516 เพราะบ้านเก่าที่ยศเสถูกไล่ที่ จบ มศ.3 จาก โรงเรียนวัดราชโอรส เรียนต่อ มศ.4 ที่ โรงเรียนวัดรางบัว เขตภาษีเจริญ โดยเป็นนักเรียน มศ.5 รุ่นสุดท้าย จบการศึกษาจากคณะวารสารศาสตร์และสื่อสารมวลชน วิชาเอกหนังสือพิมพ์ มหาวิทยาลัยธรรมศาสตร์ ในยุคที่มี รศ.ดร.เสรี วงษ์มณฑา เป็นคณบดี พ.ศ. 2526 - 2529 ก่อนมาทำงานโทรทัศน์เคยเป็นผู้จัดรายการวิทยุมาก่อน เป็นดีเจฟรีแลนซ์ในหลายคลื่นและหลายปี จนมาสมัครสอบอ่านข่าวภาคค่ำที่ช่อง 11 พร้อมกับก้าวเข้ามาจัดรายการวิทยุคุยข่าว Nation News Talk กับสุทธิชัย หยุ่น ก่อนจัดรายการโทรทัศน์ประเภทคุยข่าว เป็นรายการแรกชื่อ เก็บตกจากเนชั่น, ก๊วนกวนข่าว ทางช่องเนชั่นทีวี จนถึง คุยคุ้ยข่าว ทางโมเดิร์นไนน์ทีวี และรายการทางช่อง 7 สี เช่น จมูกมด ในช่วงคุยข่าว และ มหานคร
ปัจจุบันดำเนินรายการ เช้าข่าวเข้ม, เล่าข่าวข้น, ลายกนก ยกสยาม, ณ ครับ ทางช่องเจเคเอ็น 18 ในนามสำนักข่าวท็อปนิวส์ และเป็นคอลัมน์นิสต์ อยู่นิตยสารลิปส์
กนกและนางลักขณายังเป็นผู้ถือหุ้นใน บริษัท ท็อปนิวส์ ดิจิทัล มีเดีย จำกัด